section_heading: Radnja
paragraph_text: Kapetan korvete Charlie Madison (James Garner) iz Rezerve američke mornarice je cinični, ali vrlo efikasan ađutant kontraadmiralu Williamu Jessupu (Melvyn Douglas) u Londonu 1944. Madisonov zadatak je poput potrčka opskrbljivati svojeg šefa i ostale visokorangirane časnike luksuznim proizvodima i prijateljski nastrojenim Engleskinjama. Madison se zaljubi u vojnu vozačicu Emily Barham (Andrews), koja je u ratu već izgubila muža, brata i oca. Njegov materijalistički "američki" stil života usred ratnih nestašica i racioniranja Emily istovremeno smatra fascinantnim i odvratnim, no ne usuđuje se izgubiti još jednu voljenu osobu u ratu. "Praktična kukavica" Madison joj je stoga neodoljiv.